Predstavitelia neformálnej platformy CEE – Wood, zväzov a združení drevospracujúceho priemyslu krajín strednej a východnej Európy, sa zišli na svojom ďalšom stretnutí 13. a 14.októbra 2026 vo Viedni. Na pozvanie rakúskeho Zväzu drevospracujúceho priemyslu (FV Holzindustrie) diskutovali súčasnú situáciu lesnícko-drevárskeho komplexu vo svojich krajinách. Zároveň boli súčasťou programu a rokovania aj informácie o aplikácii nariadení EK voči drevospracujúcemu priemyslu a spoločný postoj a postup pri ich uplatňovaní. Cieľom tejto skupiny 8 krajín, ktorej iniciatívu podporujú aj zväzy z Nemecka, Francúzska a Talianska je koordinovať a inšpirovať vzájomné aktivity pre zlepšenie podnikateľského prostredia a akcieschopnosti drevospracujúceho sektora.  

